laion/Wikipedia-Exotic huggingface dataset:
কলকাতা সম্মেলন

ক্যালকাটা কনভেনশন বা কলকতা সম্মেলন গ্রেট ব্রিটেন ও আয়ারল্যান্ডের যুক্তরাজ্য এবং তিব্বত এবং উত্তর ভারতের রাজ্যের সিকিমের শাসক চীনা বংশোদ্ভূত রাজ্যের মধ্যবর্তী ১৯তম শতাব্দীর একটি চুক্তি।ভারতবর্ষের গভর্নর-জেনারেল লর্ড ল্যানসনডে এবং চীনা আমবান বা তিব্বতের বাসিন্দা, ১৮৯০ সালের ১৭ মার্চ ভারতের কলকাতায় চুক্তি সাক্ষর করেন। উত্তর-পূর্ব ভারতে ব্রিটিশ অস্থায়ী তিব্বতের বাজার উন্মুক্ত করা এবং চীনের শিল্পজাত বস্ত্র, তামাক, শস্য, সরঞ্জাম ও চা সম্প্রসারণ করে। একই সময়ে, এই খেলাটি অঞ্চলের রাশিয়ান সাম্রাজ্যের সাথে খেলে ব্রিটিশরা তাদের ভারতীয় সাম্রাজ্যের উত্তরের একটি বাফার জোনটি তৈরি করা গুরুত্বপূর্ণ বলে মনে করে, যাতে রাশিয়ানরা আক্রমণ থেকে বাঁচতে পারে। ধারা-১ এর অধীনে সিকিম ও তিব্বতের সীমাটি পর্বতশৃঙ্গের তীক্ষ্ণতা হিসাবে চিহ্নিত করা হয়েছিল, যা সিক্কিমের তিস্তা নদীতে প্রবাহিত পানি এবং তিব্বত মূচু নদীতে প্রবাহিত পানি এবং তিব্বতের অন্যান্য নদীতে উত্তর উপদ্বীপ থেকে তার উপনদিকে পৃথক করে।ভুটান সীমান্তের মাউন্ট গিম্মোচিতে লাইনটি শুরু হয় এবং ঊর্ধ্বমার্জিত জলবায়ু অনুসরণ করে যেখানে নেপালি অঞ্চলটিতে শেষ হয়। ১৮৯৩ সালের ডিসেম্বরে মূল সম্মেলনের একটি প্রোটোকল যোগ করা হয়। ১৮৯০ সালের সিকিম-তিব্বতের কনভেনশনের সাথে যুক্ত বাণিজ্য, যোগাযোগ এবং চার্চ সম্পর্কে রেগুলেশন তিব্বতের য়াটং, তিব্বতের একটি ব্রিটিশ বাণিজ্য পোস্ট প্রতিষ্ঠার জন্য অনুমোদিত এবং যোগাযোগ সংক্রান্ত নিচের প্রবিধান। "Convention between Great Britain and China relating to Sikkim and Tibet" (পিডিএফ)। UK Treaties Online। ১৮৯০-০৩-১৭। ২০১৭-০৭-০৯ তারিখে মূল (PDF) থেকে আর্কাইভ করা। সংগ্রহের তারিখ ২০১৭-০৮-১৬।  উইকিসংকলনে Convention Between Great Britain and China Concerning Sikkim and Tibet সম্পর্কিত কর্ম দেখুন। "中英藏印條約 - 维基文库，自由的图书馆"। zh.wikisource.org (চীনা ভাষায়)। সংগ্রহের তারিখ ২০১৭-০৮-১৫।  Younghusband 1910, পৃ. 51। Arora, Vibha (২০০৮)। "Routing the Commodities of Empire through Sikkim (1817-1906)"। Commodities of Empire: Working Paper No.9 (পিডিএফ)। Open University। পৃষ্ঠা 4–5। আইএসএসএন 1756-0098।  Rajiv Rai (২০১৫)। The State in the Colonial Periphery: A Study on Sikkim’s Relation with Great Britain। Partridge Publishing India। পৃষ্ঠা 25–27। আইএসবিএন 978-1-4828-4871-7।  Joshi, H. G. (২০০৪)। Sikkim: Past and Present। Mittal Publications। পৃষ্ঠা 89। আইএসবিএন 978-81-7099-932-4।  Younghusband 1910, পৃ. 440।
আবদুল খালেক (বীর প্রতীক)

আবদুল খালেক (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। আবদুল খালেকের জন্ম কুমিল্লার মনোহরগঞ্জ উপজেলার খিলা ইউনিয়নের পূর্ব বাতাবাড়িয়া গ্রামে। চার ভাই তিন বোনের মধ্যে তিনি ছিলেন পঞ্চম। তার বাবার নাম আমিনউদ্দিন ভূইয়া এবং মায়ের নাম নূরজাহান বিবি। তার স্ত্রীর নাম আছিয়া খাতুন। পাকিস্তান ইউনাইটেড ব্যাংকে চাকরি করতেন আবদুল খালেক। ১৯৭১ সালে ওই ব্যাংকের চট্টগ্রাম শাখায় নিরাপত্তা প্রহরী হিসেবে কর্মরত ছিলেন। মুক্তিযুদ্ধ শুরু হলে নিজ এলাকায় এসে যোগ দেন যুদ্ধে। পরে তাকে অন্তর্ভুক্ত করা হয় নিয়মিত মুক্তিবাহিনীর চতুর্থ বেঙ্গল রেজিমেন্টের আলফা কোম্পানিতে। আহত হওয়ার আগে সাহসিকতার সঙ্গে যুদ্ধ করেন কসবা, মন্দভাগ, কইখোলা, নয়নপুরসহ আরও কয়েকটি স্থানে। ব্রাহ্মণবাড়িয়ার কসবা উপজেলার অন্তর্গত সালদা নদী। সীমান্তবর্তী এলাকা। ঢাকা থেকে সালদা রেলস্টেশন দিয়ে কুমিল্লা-চট্টগ্রাম ও সিলেটের রেল যোগাযোগ। এ কারণে ১৯৭১ সালে সালদা নদী ও সালদা রেলস্টেশন ছিল অত্যন্ত গুরুত্বপূর্ণ। এখানে ছিল পাকিস্তান সেনাবাহিনীর একটি শক্তিশালী ঘাঁটি। বিভিন্ন স্থানে ছিল তাদের প্রতিরক্ষা অবস্থান। মুক্তিবাহিনীর ২ নম্বর সেক্টরের সালদা নদী সাব-সেক্টরের মুক্তিযোদ্ধারা প্রায়ই পাকিস্তানি প্রতিরক্ষা অবস্থানে আক্রমণ করতেন। সেখানে যুদ্ধ ছিল তখন নিয়মিত ঘটনা। সালদা নদীর পাকিস্তান সেনাবাহিনীর অবস্থানের খুব কাছাকাছিই ছিল মুক্তিবাহিনীর গোপন অগ্রবর্তী স্ট্যান্ডিং পেট্রল পার্টি। কয়েকজনের এই দলের সদস্য ছিলেন আবদুল খালেক। তারা পাকিস্তান সেনাবাহিনীর তৎপরতা লক্ষ করতেন। মাঝেমধ্যে গোপন স্থান থেকে বেরিয়ে এসে পাকিস্তানি সেনাদের ওপর ঝটিকা আক্রমণ চালিয়ে আবার চলে যেতেন তাদের গোপন অবস্থানে। ১৯৭১ সালের আগস্ট মাসের শেষ থেকে এভাবে তারা বেশ কয়েকটি সফল অপারেশন চালান। এরপর পাকিস্তান সেনাবাহিনী স্থানীয় রাজাকারদের সহায়তায় তাদের খোঁজ পেয়ে যায়। ২৫ সেপ্টেম্বর একদল পাকিস্তানি সেনা তিন দিক থেকে তাদের আকস্মিকভাবে আক্রমণ করে। তখন শুরু হয় যুদ্ধ। সেদিন সামগ্রিক পরিস্থিতি মুক্তিযোদ্ধাদের অনুকূলে ছিল না। তার পরও মুক্তিযোদ্ধারা প্রাণপণে যুদ্ধ করতে থাকেন। আবদুল খালেক ও তার সহযোদ্ধারা সীমিত অস্ত্র ও গোলাবারুদ দিয়েই সাহসিকতার সঙ্গে পাকিস্তানি সেনাদের অগ্রাভিযান প্রতিহত করেন। তারপর যুদ্ধ চলতে থাকে। এক সময় গুলি এসে লাগে আবদুল খালেকের মাথায় ও বুকে। কয়েকটি শেলের টুকরোও লাগে তার পায়ে। গুরুতর আহত হয়ে ঢলে পড়েন মাটিতে। পরে কাছাকাছি থাকা এক সহযোদ্ধা তাকে নিয়ে যান পেছনে। প্রাথমিক চিকিৎসার পর তাকে ভর্তি করা হয় আগরতলার এক হাসপাতালে। সেখানে তার অবস্থার অবনতি হলে উন্নত চিকিৎসার জন্য পাঠানো হয় হাসপাতালে। সেখানে চিকিৎসাধীন থাকা অবস্থায় দেশ স্বাধীন হয়। বীর প্রতীক "তোমাদের এ ঋণ শোধ হবে না"। দৈনিক প্রথম আলো। ১৬ সেপ্টেম্বর ২০১১। ২০১৮-০৫-২৯ তারিখে মূল থেকে আর্কাইভ করা। সংগ্রহের তারিখ ২০১৭-০৮-২৩।  একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (দ্বিতীয় খন্ড)। প্রথমা প্রকাশন। মার্চ ২০১৩। পৃষ্ঠা ১৬২। আইএসবিএন 9789849025375।
জোই পালমার

জর্জ ইউজিন জোই পালমার (ইংরেজি: Joey Palmer; জন্ম: ২২ ফেব্রুয়ারি, ১৮৫৯ - মৃত্যু: ২২ আগস্ট, ১৯১০) নিউ সাউথ ওয়েলসের মুলওয়ালা এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ভিক্টোরিয়া ও নিউ সাউথ ওয়েলসের পক্ষে প্রতিনিধিত্ব করেছেন তিনি। লে তিনি মূলতঃ ডানহাতি অফ-ব্রেক বোলিং করতেন। এছাড়াও নিচেরসারিতে ডানহাতে ব্যাটিংয়ে পারদর্শীতা দেখিয়েছেন। ১৮৮০ থেকে ১৮৮৬ সময়কালে অস্ট্রেলিয়ার পক্ষে ১৭ টেস্টে অংশগ্রহণ করেছেন ইউজিন পালমার নামে পরিচিত জোই পালমার। জোই পালমারের বেশ শক্ত খেলোয়াড়ী জীবন গড়ে উঠে। তবে, টেস্ট খেলোয়াড়ী জীবনের দিক দিয়ে বেশ স্বল্পতম ছিল। এ সময়ের মধ্যেই তিনি চারবার ইংল্যান্ড সফরে যান। স্বীয় খেলোয়াড়ী জীবনের শীর্ষস্থানে আরোহণকালে তিনি শীর্ষসারির মিডিয়াম পেস স্পিনারের মর্যাদা পান। এসসিজি তার প্রিয় মাঠ ছিল। এখানেই তিনি তার টেস্ট জীবনের সেরা বোলিং পরিসংখ্যান গড়েন ৭/৬৫। ১৮৮৬ সালে ইংল্যান্ড থেকে ক্ষত-বিক্ষত হাঁটু নিয়ে দেশে ফিরে আসেন ও আর কখনো টেস্ট ক্রিকেট অঙ্গনে উপস্থিত হতে পারেননি। তবে, ১৮৯৬-৯৭ মৌসুম পর্যন্ত অস্ট্রেলিয়ায় প্রথম-শ্রেণীর ক্রিকেটে অংশ নিয়েছেন। এছাড়াও, পালমার অস্ট্রেলীয় রুলস ফুটবলের শীর্ষস্থানীয় খেলোয়াড় ছিলেন। ভিক্টোরিয়ান ফুটবল অ্যাসোসিয়েশন (ভিএফএ) প্রতিযোগিতায় দক্ষিণ মেলবোর্ন ফুটবল ক্লাবের পক্ষে খেলেন তিনি। ডেভিড বার্নার্ড পালমার ও মেরি পালমার (বিবাহ-পূর্ব ব্যারি) দম্পতির সন্তান তিনি। ব্যক্তিগত জীবনে বিবাহিত তিনি। ১৮৮৮ সালে ফ্রেডেরিক কিন ব্ল্যাকহাম ও লুসিন্ডা অ্যান (বিবাহ-পূর্ব ম্যাকার্থি) দম্পতির কন্যা লুসিন্ডা অ্যান ব্ল্যাকহাম নাম্নী এক রমণীর পাণিগ্রহণ করেন। জন ম্যাকার্থি জ্যাক ব্ল্যাকহাম সম্পর্কে তার শ্যালক। ২২ আগস্ট, ১৯১০ তারিখে ৫১ বছর বয়সে ভিক্টোরিয়ার বেনালা এলাকায় জোই পালমারের দেহাবসান ঘটে। "DEATH OF GEORGE PALMER."। The Sydney Morning Herald (22,654)। New South Wales, Australia। ২৩ আগস্ট ১৯১০। পৃষ্ঠা 6। সংগ্রহের তারিখ ২৩ এপ্রিল ২০১৬ – National Library of Australia-এর মাধ্যমে।  "Family Notices"। The Argus (Melbourne) (13,034)। Victoria, Australia। ৩১ মার্চ ১৮৮৮। পৃষ্ঠা 1। সংগ্রহের তারিখ ২২ এপ্রিল ২০১৬ – National Library of Australia-এর মাধ্যমে।  CricketArchive Player Oracle, Retrieved 12 August, 2017 "List of Players who have played for New South Wales". www.cricketarchive.com. Retrieved 12 August, 2017 "NOTED TEST PLAYERS."। The Kadina and Wallaroo Times (SA : 1888 - 1954)। SA: National Library of Australia। ১ অক্টোবর ১৯৩২। পৃষ্ঠা 4। সংগ্রহের তারিখ ১ ডিসেম্বর ২০১৫।  Atkinson, p. 180. Johnson, Ian (১৯৭৪)। "'Palmer, George Eugene (1859–1910)"। অস্ট্রেলিয়ান ডিকশনারি অফ বায়োগ্রাফি (ইংরেজি ভাষায়)। 5। ক্যানবেরা: অস্ট্রেলীয় জাতীয় বিশ্ববিদালয়। উদ্ধৃতি টেমপ্লেট ইংরেজি প্যারামিটার ব্যবহার করেছে (link) জর্জ গিফেন মন্টি নোবেল আলফ্রেড শ আলিক ব্যানারম্যান পার্সি ম্যাকডোনেল ১৮৮২-৮৩ ইংল্যান্ড ক্রিকেট দলের অস্ট্রেলিয়া সফর ক্রিকেট ও অস্ট্রেলীয় রুলস ফুটবল খেলোয়াড়দের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা উইকিমিডিয়া কমন্সে জোই পালমার সংক্রান্ত মিডিয়া রয়েছে। ইএসপিএনক্রিকইনফোতে জোই পালমার (ইংরেজি) ক্রিকেটআর্কাইভে জোই পালমার (সদস্যতা প্রয়োজনীয়) (ইংরেজি) Atkinson, G. (1982) Everything you ever wanted to know about Australian rules football but couldn't be bothered asking, The Five Mile Press: Melbourne. আইএসবিএন ০ ৮৬৭৮৮ ০০৯ ০.
এস এইচ এম বি নূর চৌধুরী

এস এইচ এম বি নূর চৌধুরী (জন্ম: অজানা) বাংলাদেশ সেনাবাহিনীর একজন সাবেক সামরিক অফিসার। তিনি শেখ মুজিবুর রহমানের আত্মস্বীকৃত ও মৃত্যুদণ্ডাদেশপ্রাপ্ত আসামী। বর্তমানে তিনি কানাডায় অবস্থান করছেন। এস এইচ এম বি নূর চৌধুরীর জন্ম সিলেটে। তার বাবার নাম এম এ নূর। পাকিস্তান সেনাবাহিনীতে চাকুরি করতেন এস এইচ এম বি নূর চৌধুরী। ১৯৭১ সালে পশ্চিম পাকিস্তানে কর্মরত ছিলেন তিনি। মুক্তিযুদ্ধ শুরু হলে জুলাই মাসে পাকিস্তান থেকে ভারতে যান। তাকে মুক্তিবাহিনীতে অন্তর্ভুক্ত করে মুক্তিবাহিনীর প্রধান সেনাপতি জেনারেল মুহাম্মদ আতাউল গণি ওসমানীর এইড ডি ক্যাম্প (এডিসি) হিসেবে নিয়োগ দেওয়া হয়। অক্টোবর মাসের মাঝামাঝি নিয়মিত মুক্তিবাহিনীর জেড ফোর্সে অন্তর্ভুক্ত হন তিনি। ৭৫ এর হত্যাকাণ্ডের সাক্ষী বঙ্গবন্ধুর বিশ্বস্ত গৃহকর্মী আবদুর রহমান শেখ রমা জানান: “১৯৭৫ সালের ১৫ আগস্ট আনুমানিক ভোর ৫টার দিকে হঠাৎ বেগম মুজিব দরজা খুলে বাইরে এসে বলেন, দুস্কৃতকারীরা সেরনিয়াবাতের বাসা আক্রমণ করেছে। দ্রুত লেকের পাড়ে গিয়ে দেখি কিছু আর্মি গুলি করতে করতে বঙ্গবন্ধুর বাড়ির দিকে আসছে। বঙ্গবন্ধুকে তখন পিএ এবং রিসেপশনিস্টের রুমে কথা বলতে দেখি। দোতলায় উঠে দেখি বেগম মুজিব ছোটাছুটি করছেন। তিন তলায় গিয়ে আর্মিরা বাসা আক্রমণ করেছে বলে শেখ কামালকে ঘুম থেকে উঠাই। কামাল দ্রুত একটা শার্ট এবং প্যান্ট পরে নিচের দিকে চলে যান। তার স্ত্রী সুলতানা কামাল দোতলায় আসেন। দোতলায় একইভাবে শেখ জামালকে ঘুম থেকে উঠাই। শেখ জামালও দ্রুত শার্ট-প্যান্ট পরে মায়ের রুমে যান, সঙ্গে তার স্ত্রীও ছিলেন। তখন খুব গুলি হচ্ছিলো। এই পর্যায়ে শেখ কামালের আর্তচীৎকার শুনতে পাই। এর আগেই বঙ্গবন্ধু নিচে নেমে আবার দোতলায় চলে এসেছিলেন। গুলি থামলে তিনি তার রুম থেকে বের হওয়ামাত্র আর্মিরা তাকে তার বেডরুমের সামনে ঘিরে ফেলে।” রমা জানান: শেখ মুজিবুর রহমান তাদের বলেন, তোরা কি চাস? কোথায় নিয়া যাবি আমাকে? তারা তখন বঙ্গবন্ধুকে সিঁড়ির দিকে নিয়ে যাচ্ছিলো। দুই/তিন ধাপ নামার পর নিচের দিক থেকে আর্মিরা গুলি করে। ২০২১ সালের ৬ জুন বাংলাদেশ সরকারের মুক্তিযুদ্ধ বিষয়ক মন্ত্রণালয় প্রজ্ঞাপণের মাধ্যমে নুর চৌধুরীসহ মোট ৪ জনের খেতাব বাতিল করে। প্রথম আলো একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।
ভুলু মিয়া

ভুলু মিয়া (জন্ম: অজানা - মৃত্যু: ২০০৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। ভুলু মিয়ার জন্ম ফেনী জেলার দাগনভূঁইয়া উপজেলার ঢেউলিয়া গ্রামে। তার বাবার নাম বসু মিয়া এবং মায়ের নাম সরবতেন নেছা। তার স্ত্রীর নাম আরজাহান বেগম। তাদের তিন ছেলে দুই মেয়ে। ইপিআরে চাকুরি করতেন ভুলু মিয়া। ১৯৭১ সালে কর্মরত ছিলেন দিনাজপুর ইপিআর সেক্টর হেডকোয়ার্টারে। ২৮ মার্চ পাকিস্তানি সেনাবাহিনী তাদের আক্রমণ করে। দুর্যোগপূর্ণ ওই মুহূর্তে ভুলু মিয়া বলিষ্ঠ ভূমিকা পালন করেন। তার নেতৃত্বে সেক্টর হেডকোয়ার্টারে অবস্থানরত বাঙালি ইপিআর সেনারা বিদ্রোহ করে মুক্তিযুদ্ধে যোগ দেন। ভারতে যাওয়ার পর তাদের নিয়মিত মুক্তিবাহিনীর তৃতীয় ইস্ট বেঙ্গল রেজিমেন্টে অন্তর্ভুক্ত করা হয়। ১৯৭১ সালের ৩১ জুলাই দক্ষিণ অঞ্চলের অন্যতম যোগাযোগ মাধ্যম বাহদুরাবাদ ঘাটে মুক্তিবাহিনীর হঠাৎ আক্রমণে পাকিস্তানি সেনারা হকচকিত হয়ে পড়লেও কয়েক মিনিটের মধ্যেই নিজেদের গুছিয়ে নিয়ে পাল্টা আক্রমণ শুরু করে। ভুলু মিয়া সেদিন ভোরেই তার দল নিয়ে অবস্থান নেন বাহাদুরাবাদ রেলঘাটের জংশন পয়েন্টে। তারা কয়েকটি দলে একযোগে আক্রমণ করবেন সেটি ছিল পরিকল্পনা। মুক্তিযোদ্ধাদের এ দলের নেতৃত্বে ছিলেন এস আই এম নূরুন্নবী খান বীর বিক্রম। নির্দিষ্ট সময়ে ভুলু মিয়া সহযোদ্ধাদের নিয়ে আক্রমণ চালালেন পাকিস্তানি সেনাদের আবাসিক কোয়ার্টার হিসেবে ব্যবহৃত যাত্রীবাহী রেলবগিতে। রকেট লঞ্চার দিয়ে গোলাবর্ষণ এবং একযোগে অনেকগুলো হ্যান্ড গ্রেনেড ছুড়লেন। পাঁচটি রেলবগি ধ্বংস হয়ে যায়। এতে বগিতে ঘুমিয়ে থাকা বেশ কয়েকজন পাকিস্তানি সেনা হতাহত হলো। কিছু পাকিস্তানি সেনা নদীতে ঝাঁপিয়ে পড়ে প্রাণ বাঁচানোর চেষ্টা করল তবে সাঁতার না জানায় তাদের বেশির ভাগই ডুবে মার গেল। আক্রমণের কিছু সময় পর পাকিস্তানি সেনাবাহিনী পাল্টা আক্রমণ উপেক্ষা করে সহযোদ্ধাদের নিয়ে অপারেশন চালিয়ে যান ভুলু মিয়া। একটি শানটিং ইঞ্জিনের ব্যাপক ক্ষতিসাধন করেন তিনি। সম্মুখযুদ্ধও করতে থাকেন। সে সময়ে তিনি সামনাসামনি যুদ্ধ করছিলেন। তখনই পাকিস্তানি সেনাদের খুব কাছে থেকে ছোড়া একটি বুলেট তার বুকের বাঁ পাশে গেলে পেছন দিয়ে বেরিয়ে যায়। পিঠের পেছনে তখন বড় গর্ত। গায়ের গেঞ্জি খুলে দলা করে পিঠের গর্তের মধ্যে ঢুকিয়ে দিয়ে আবার পাকিস্তানি সেনাদের মোকাবেলা করতে লাগলেন ভুলু মিয়া। এ সময়ে তাদের অধিনায়ক অপারেশন শেষ করার সিগন্যাল দেন। এরপর সহযোদ্ধাদের সঙ্গে নিয়ে ক্রল করে পেছনে যেতে থাকেন তিনি। তখনো তার সহযোদ্ধারা বুঝতে পারেননি তিনি গুলিবিদ্ধ হয়ে গুরুতর আহত। পেছনে বেশ কিছুদূর যাওয়ার পর তারা বুঝতে পারলেন তাদের দলনেতা আহন। সে সময়ে তিনি দুর্বল হয়ে পড়েছেন। সহযোদ্ধারা তাকে ফিল্ড চিকিৎসাকেন্দ্রে পাঠান। সুস্থ হয়ে তিনি আবার যুদ্ধে যোগ দেন। পরে যুদ্ধ করেন বৃহত্তর সিলেটের গোয়াইনঘাট, ছাতক, রাধানগরসহ কয়েকটি জায়গায়। বীর বিক্রম একাত্তরের বীরযোদ্ধাদের অবিস্মরণীয় জীবনগাঁথা, খেতাবপ্রাপ্ত মুক্তিযোদ্ধা সম্মাননা স্মারকগ্রহন্থ। জনতা ব্যাংক লিমিটেড। জুন ২০১২। পৃষ্ঠা ৪৭৭। আইএসবিএন 9789843351449।  একাত্তরের বীরযোদ্ধা, খেতাব পাওয়া মুক্তিযোদ্ধাদের বীরত্বগাথা (প্রথম খন্ড)। প্রথমা প্রকাশন। এপ্রিল ২০১২। পৃষ্ঠা ৩১৭। আইএসবিএন 9789843338884।
সীতাকুণ্ড ইউনিয়ন

সীতাকুণ্ড ইউনিয়ন বাংলাদেশের চট্টগ্রাম জেলার অন্তর্গত সীতাকুণ্ড উপজেলার একটি বিলুপ্ত ইউনিয়ন। সীতাকুণ্ড পৌরসভার আয়তন ছিল ২৮.৯১ বর্গ কিলোমিটার। ১৯৯৮ সালের ১ এপ্রিল ৩নং সীতাকুণ্ড ইউনিয়নের সম্পূর্ণ অংশ নিয়ে সীতাকুণ্ড পৌরসভা গঠিত হওয়ার ফলে ইউনিয়ন পরিষদ কার্যক্রম বিলুপ্ত হয়ে যায়। সীতাকুণ্ড উপজেলা সীতাকুণ্ড মডেল থানা সীতাকুণ্ড পৌরসভা
কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা

কল্যাণী বিশ্ববিদ্যালয়ে মোট ৩৭ টি কলেজ রয়েছে। এর মধ্যে নদীয়া জেলার ২০ টি মুর্শিদাবাদ জেলার ১৬ টি ও ১ টি উত্তর ২৪ পরগনা জেলার। কলেজ গুলির তালিকা: আশাননগর মদন মোহন তালুকদার কলেজ বহরামপুর কলেজ বেরহামপুর গার্লস্ কলেজ বেথুয়াডহরি কলেজ চাকদাহ কলেজ চাপড়া বাঙ্গালঝি মহাবিদ‍্যালয় চাপড়া গভর্মেন্ট কলেজ ডোমকল গার্লস্ কলেজ ডঃ বি.আর. আম্বেদকর কলেজ দুঃখুলাল নিবারণ চন্দ্র কলেজ ডোমকল কলেজ দ্বিজেন্দ্রলাল কলেজ হরিণঘাটা মহাবিদ্যালয় হাজী এ.কে খান কলেজ জলঙ্গী মহাবিদ্যালয় জঙ্গিপুর কলেজ যতীন্দ্র রাজেন্দ্র মহাবিদ্যালয় কল্যাণী গভর্মেন্ট কলেজ কল্যাণী মহাবিদ্যালয় কাঁচরাপাড়া কলেজ কাঁন্দি রাজ কলেজ করিমপুর পান্নাদেবী কলেজ কৃষ্ণনগর গভর্মেন্ট কলেজ কৃষ্ণনগর মহিলা কলেজ কৃষ্ণনাথ কলেজ লালগোলা কলেজ মুরাগাছা সরকারি কলেজ মুর্শিদাবাদ আদর্শ মহাবিদ্যালয় মোজাফফর আহমেদ মহাবিদ্যালয় নবদ্বীপ বিদ্যাসাগর কলেজ নবগ্রাম অমর চাঁদ কুন্ডু কলেজ নগর কলেজ নূর মোহাম্মদ স্মৃতি মহাবিদ্যালয় পান্থুপী হরিপদ গৌরীবালা কলেজ পলাশী কলেজ প্রীতিলতা মহিলা মহাবিদ্যালয় অধ্যাপক সৈয়দ নুরুল হাসান কলেজ রাজা বীরেন্দ্র চন্দ্র কলেজ রানাঘাট কলেজ রানী ধান্য কুমারী কলেজ সাগরদীঘি কামদা কিঙ্কার স্মৃতি মহাবিদ্যালয় শান্তিপুর কলেজ শ্রীকৃষ্ণন কলেজ শ্রীপাত সিংহ কলেজ সোনারায়ণ রামেশ্বর ফতেপুরিয়া কলেজ সুভাষ চন্দ্র বসু শতবর্ষ কলেজ সুধিরঞ্জন লাহিড়ী মহাবিদ্যালয় তেহট্ট গভর্মেন্ট কলেজ স্নেহাংশু কান্ত আচার্য ইনস্টিটিউট অফ ল বিমলাচন্দ্র আইন কলেজ জে.আর.এস.ই.টি. আইন কলেজ Mohammad Abdul Bari Institute of Juridical Science Institute of Mass Communication Film and Television Studies
কল্যাণী মহাবিদ্যালয়

কল্যাণী মহাবিদ্যালয় (ইংরাজি: Kalyani Mahabidyalay) ১৯৯৯ সালে প্রতিষ্ঠিত কল্যাণী কলেজ নামে পরিচিত। ভারতের পশ্চিমবঙ্গের নদিয়া জেলার কল্যাণীতে অবস্থিত একটি সাধারণ ডিগ্রি কলেজ। এটিতে কলা, বাণিজ্য এবং বিজ্ঞান বিষয়ে স্নাতক কোর্স পড়ানো হয়ে থাকে। মহাবিদ্যালয়টিকল্যাণী বিশ্ববিদ্যালয় দ্বারা অনুমোদিত। কলেজটি প্রতিষ্ঠিত হয় এবং যাত্রা শুরু করে ১৮ জুলাই, ১৯৯৯ সাল। প্রতিষ্ঠানটি প্রাথমিক পর্যায়ে মাত্র চারটি অনার্স কোর্স এবং ২ পাস কোর্স, চালায়, কিন্তু ২০০০ থেকে ২০০১ সালে কল্যাণী বিশ্ববিদ্যালয় কলেজটিকে ১৮ টি কোর্স অনুমোদন করে। কলেজটি কল্যাণী শিল্পাঞ্চল স্টেশনের খুব কাছেই অবস্থিত। উদ্ভিদ বিদ্যা গণিত পরিসংখ্যান কম্পিউটার বিজ্ঞান অণু জীববিজ্ঞান ও জীববিজ্ঞান মাইক্রোবায়োলজি পদার্থবিজ্ঞান রসায়ন বাংলা ইংরেজি শিক্ষা অর্থনীতি ইতিহাস ভূগোল রাষ্ট্র বিজ্ঞান সমাজতত্ত্ব বাণিজ্য ভারতের শিক্ষা ব্যবস্থা পশ্চিমবঙ্গের শিক্ষা ব্যবস্থা উদ্ধৃতি ত্রুটি: <ref> ট্যাগ বৈধ নয়; UGC নামের সূত্রটির জন্য কোন লেখা প্রদান করা হয়নি "Affiliated College of University of Kalyani"। ২০১২-০৩-০১ তারিখে মূল থেকে আর্কাইভ করা।
পূর্ব সাতবাড়িয়া বহুমুখী উচ্চ বিদ্যালয়

পূর্ব সাতবাড়িয়া বহুমুখী উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার চন্দনাইশ উপজেলার অন্তর্গত সাতবাড়িয়া ইউনিয়নে অবস্থিত। ১৯৬৭ সালে বিদ্যালয়টি প্রতিষ্ঠিত হয়। তৎকালীন সাতবাড়িয়া ইউনিয়ন পরিষদ চেয়ারম্যান জনাব আলহাজ্ব ফয়জুর রহমান সওদাগরের আন্তরিক প্রচেষ্টা ও এলাকাবাসীর সহযোগিতায় বিদ্যালয়টি প্রতিষ্ঠিত হয়। বিদ্যালয় পরিচালনার জন্য জনাব মোহাম্মদ আতাউর রহমানকে সভাপতি করে ১১ জন বিশিষ্ট একটি পরিচালনা পরিষদ রয়েছে। বিদ্যালয়ের প্রধান শিক্ষক জনাব ফরিদ আহমদ। এছাড়া আরো ১০ জন অভিজ্ঞ শিক্ষকমণ্ডলী এ বিদ্যালয়ে কর্মরত আছেন। বিদ্যালয়ে ভবনটি একটি দ্বিতল ভবন। ছাত্র-ছাত্রীদের খেলাধুলার জন্য একটি খেলার মাঠ রয়েছে। এ প্রতিষ্ঠানে সহ-শিক্ষা ব্যবস্থা রয়েছে। বর্তমানে ৫ শতাধিক শিক্ষার্থী এ বিদ্যালয়ে অধ্যয়নরত আছে। বিগত বছরের পাশের হার ৯৪%। চন্দনাইশ উপজেলার শিক্ষাপ্রতিষ্ঠানের তালিকা http://satbariaup.chittagong.gov.bd/site/education_institute/190cf5c7-214a-11e7-8f57-286ed488c766/%E0%A6%AA%E0%A7%82%E0%A6%B0%E0%A7%8D%E0%A6%AC%20%E0%A6%B8%E0%A6%BE%E0%A6%A4%E0%A6%AC%E0%A6%BE%E0%A7%9C%E0%A6%BF%E0%A7%9F%E0%A6%BE%20%E0%A6%AC%E0%A6%B9%E0%A7%81%E0%A6%AE%E0%A7%82%E0%A6%96%E0%A7%80%20%E0%A6%89%E0%A6%9A%E0%A7%8D%E0%A6%9A%20%E0%A6%AC%E0%A6%BF%E0%A6%A6%E0%A7%8D%E0%A6%AF%E0%A6%BE%E0%A6%B2%E0%A7%9F[স্থায়ীভাবে অকার্যকর সংযোগ]
লালগোলা কলেজ

লালগোল কলেজ প্রতিষ্ঠিত হয় ২০০৬ সালে মুর্শিদাবাদ জেলার লালগোলায় একটি সাধারণ ডিগ্রি কলেজ হিসাবে। এটি কলা বিষয়ে স্নাতক কোর্স অফার করে। কলেজটি কল্যাণী বিশ্ববিদ্যালয়ের অনুমোদিত। বাংলা ইংরেজি আরবি সংস্কৃত শিক্ষা ইতিহাস ভূগোল রাষ্ট্র বিজ্ঞান এডুকেশন দর্শন ভারতের শিক্ষা ব্যবস্থা পশ্চিমবঙ্গের শিক্ষা ব্যবস্থা "Affiliated College of University of Kalyani"। ২০১২-০৩-০১ তারিখে মূল থেকে আর্কাইভ করা।
জঙ্গীপুর কলেজ

জঙ্গীপুর কলেজ প্রতিষ্ঠিত হয় ১৯৫০ সালে মুর্শিদাবাদ জেলার জঙ্গিপুরের একটি সাধারণ ডিগ্রি কলেজ হিসাবে। এটি কলা, বিজ্ঞান এবং বাণিজ্য বিষয়ে স্নাতক কোর্স অফার করে। কলেজটি কল্যাণী বিশ্ববিদ্যালয়ের অনুমোদিত। উদ্ভিদ বিদ্যা প্রাণী বিদ্যা গণিত পদার্থবিজ্ঞান রসায়ন বাংলা ইংরেজি শিক্ষা অর্থনীতি ইতিহাস ভূগোল রাষ্ট্রবিজ্ঞান বাণিজ্য দর্শন কলেজটি ১৯৯৯ সাল থেকে কল্যানী বিশ্ববিদ্যালয়ের অধিভুক্ত এবং ইউজিসি অনুমোদিত। ভারতের শিক্ষা ব্যবস্থা পশ্চিমবঙ্গের শিক্ষা ব্যবস্থা কল্যাণী বিশ্ববিদ্যালয় কর্তৃক অনুমোদিত কলেজগুলির তালিকা "Affiliated College of University of Kalyani"। ২০১২-০৩-০১ তারিখে মূল থেকে আর্কাইভ করা।  "Colleges in West Bengal, University Grants Commission"। ১৬ নভেম্বর ২০১১ তারিখে মূল থেকে আর্কাইভ করা। সংগ্রহের তারিখ ১৮ জুলাই ২০২১।
সাতবাড়িয়া বার আউলিয়া হামেদিয়া আলিম মাদ্রাসা

সাতবাড়িয়া বার আউলিয়া হামেদিয়া আলিম মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার চন্দনাইশ উপজেলার সাতবাড়িয়া ইউনিয়নে অবস্থিত। মাদ্রাসার দাখিল ও আলিম শ্রেণী বাংলাদেশ মাদ্রাসা শিক্ষাবোর্ডের অধীনে পরিচালিত হয়। ১৯৭৬ সালে মাদ্রাসাটি প্রতিষ্ঠিত হয়। চট্টলার ঐতিহ্যবাহী স্বনামধন্য বার আউলিয়া কেরামের আসনস্থলে এক বড় বট বৃক্ষের ছায়া তলে মাদ্রাসাটি প্রতিষ্ঠিত। মাদ্রাসা পরিচালনার জন্য কে এম ইমতিয়াজকে সভাপতি করে ১৩ জন বিশিষ্ট পরিচালনা পরিষদ রয়েছে। মাদ্রাসার অধ্যক্ষ মাওলানা মুহাম্মদ আবদুর রহমান। এছাড়া আরও ১৬ জন অভিজ্ঞ শিক্ষকমণ্ডলী এ মাদ্রাসায় কর্মরত আছেন। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় আলিম (উচ্চ মাধ্যমিক) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৫ শতাধিক শিক্ষার্থী অধ্যয়নরত আছে। বিগত বছরের পাশের হার ৯৮%। প্রত্যেক বছর এ প্রতিষ্ঠান থেকে আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে। বাংলাদেশ মাদ্রাসা শিক্ষাবোর্ড ঢাকা আলিয়া মাদ্রাসা ইসলামী বিশ্ববিদ্যালয়, বাংলাদেশ বাংলাদেশের আলিয়া মাদ্রাসার তালিকা "সাতবাড়িয়া বার আউলিয়া মাদ্রাসা, চট্টগ্রাম"। সরকারি ওয়েবসাইট। সংগ্রহের তারিখ ২০ ডিসেম্বর ২০২১। [স্থায়ীভাবে অকার্যকর সংযোগ]
সাতবাড়িয়া অলি আহমেদ বীর বিক্রম কলেজ

সাতবাড়িয়া অলি আহমেদ বীর বিক্রম কলেজ বাংলাদেশের চট্টগ্রাম জেলার একটি শিক্ষাপ্রতিষ্ঠান। প্রতিষ্ঠানটি চট্টগ্রাম জেলার চন্দনাইশ উপজেলার সাতবাড়িয়া ইউনিয়নে অবস্থিত। ১৯৮৪ সালে এলাকার কৃতি সন্তান ড. অলি আহমেদ বীর বিক্রম এ প্রতিষ্ঠানটি নিজ নামে প্রতিষ্ঠা করেন। প্রতিষ্ঠানের অধ্যক্ষ বাবু সুজিত ঘোষ। প্রতিষ্ঠানিক ভবন দীর্ঘাকার দ্বিতল ভবন। ভবনের সামনে একটি খেলার মাঠ রয়েছে। এটি একটি স্নাতক পর্যায়ের শিক্ষাপ্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অধিভুক্ত। বর্তমানে এক হাজারেরও অধিক শিক্ষার্থী এ কলেজে অধ্যয়নরত আছে। বিগত বছরের পাশের হার ৮৭%। চন্দনাইশ উপজেলার শিক্ষাপ্রতিষ্ঠানের তালিকা সাতবাড়িয়া অলি আহমেদ বীর বিক্রম কলেজ|সাতবাড়িয়া ইউনিয়ন[স্থায়ীভাবে অকার্যকর সংযোগ]
জামিরজুরী রজবিয়া আজিজিয়া রহমানিয়া সুন্নিয়া ফাজিল মাদ্রাসা

জামিরজুরী রজবিয়া আজিজিয়া রহমানিয়া সুন্নিয়া ফাজিল (ডিগ্রী) মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি প্রতিষ্ঠানটি চট্টগ্রাম জেলার দোহাজারী পৌরসভার জামিরজুরী এলাকায় অবস্থিত। মাদ্রাসার অধ্যক্ষ মুফতি সিরাজ উদ্দিন আলকাদেরী , এছাড়া আরও ১৮ জন শিক্ষকমণ্ডলী রয়েছে। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত। ১৯৬৮ সালে মাদ্রাসাটি প্রতিষ্ঠিত হয় এবং ঐ বছরেই বাংলাদেশ মাদ্রাসা শিক্ষাবোর্ড থেকে দাখিল পর্যায়ে স্বীকৃতি লাভ করে। এরপর পর্যায়ক্রমে ১৯৭৭ সালে আলিম এবং ১৯৮৫ সালে ফাজিল পর্যায়ে স্বীকৃতি লাভ করে এবং সর্বশেষ সরকারি নীতিমালা অনুসারে ২০০৬ সালে ইসলামী বিশ্ববিদ্যালয়, বাংলাদেশ থেকে অনুমতি লাভ করে মাদ্রাসাটি। মাদ্রাসাটি প্রতিষ্ঠাকালে গুরুত্বপূর্ণ অবদান রাখেন প্রতিষ্ঠাকালীন অধ্যক্ষ আবদুল হাকিম নক্সবন্দী এবং এলাকার বিশিষ্ট দানবীর ও শিক্ষানুরাগী মাওলানা নুরুল ইসলাম লতিফি। মাদ্রাসাটি ২০১৬ সাল থেকে ইসলামি আরবি বিশ্ববিদ্যালয়ের অধীনে রয়েছে। এ প্রতিষ্ঠানে সহ-শিক্ষা ব্যবস্থা রয়েছে। এ মাদ্রাসায় ফাজিল (ডিগ্রী) পর্যায় পর্যন্ত শিক্ষালাভের সুযোগ রয়েছে। বর্তমানে সাড়ে ৭ শতাধিক শিক্ষার্থী অধ্যয়নরত আছে। বিগত বছরের পাশের হার ৯৫%। প্রত্যেক বছর এ প্রতিষ্ঠান থেকে ফাজিল, আলিম, দাখিল, জেডিসি ও ইবতেদায়ী সমাপনী পরীক্ষায় কৃতিত্বের সাথে শিক্ষার্থীরা ফলাফল করে আসছে। মাদ্রাসা পরিচালনার জন্য ১৩ জন বিশিষ্ট পরিচালনা পরিষদ রয়েছে। মাদ্রাসাটিতে ইউ (U) আকৃতির, প্রত্যেকটি ভবন দ্বিতল। বাংলাদেশ মাদ্রাসা শিক্ষাবোর্ড ইসলামি আরবি বিশ্ববিদ্যালয় বাংলাদেশের আলিয়া মাদ্রাসার তালিকা জামিরজুরী রজবিয়া আজিজিয়া রহমানিয়া সুন্নিয়া ফাজিল(ডিগ্রী) মাদ্রাসা|দোহাজারী ইউনিয়ন[স্থায়ীভাবে অকার্যকর সংযোগ]